Document ID: 31988R3642

*****
ΚΑΝΟΝΙΣΜΟΣ (ΕΟΚ) αριθ. 3642/88 ΤΗΣ ΕΠΙΤΡΟΠΗΣ
της 23ης Νοεμβρίου 1988
για τροποποίηση του κανονισμού (ΕΟΚ) αριθ. 3083/73 περί αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των σπόρων προς σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3997/87 (2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 3083/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2811/86 (4), προσδιορίζει τα στοιχεία τα οποία πρέπει να ανακοινώνουν τα κράτη μέλη στην Επιτροπή καθώς και τις ημερομηνίες λήξεως των προθεσμιών για τις ανακοινώσεις αυτές· ότι έχει προβλεφθεί ότι τα στοιχεία τα σχετικά με την έκδοση των πιστοποιητικών εισαγωγής για το υβρίδιο αραβοσίτου πρέπει να ανακοινώνονται μία φορά το μήνα· ότι η περιεκτικότητα αυτή δεν επιτρέπει την έγκαιρη γνώση του προβλέψιμου όγκου εισαγωγών και τη λήψη των μέτρων που ενδέχεται να απαιτηθούν λόγω των εξελίξεων στην αγορά και ότι, συνεπώς, πρέπει να τροποποιηθούν οι ημερομηνίες διαβιβάσεως των στοιχείων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3083/73 τροποποιείται ως εξής:
1. Οι ενδείξεις που εμφαίνονται στον αριθμό 10 αντικαθίστανται από το ακόλουθο κείμενο:
1.2.3 // // // // «Αριθμός // Φύση των στοιχείων
// Ημερομηνία προμηθείας
των στοιχείων
// // // // 10 // Στοιχεία σχετικά με την έκδοση των πιστοποιητικών εισαγωγής (9): // // // - Για το υβρίδιο αραβοσίτου // Τη δέκατη, την εικοστή και την τελευταία ημέρα κάθε μηνός // // - Για το υβρίδιο σόργου // Τη δέκατη ημέρα κάθε μηνός» // // //
2. Στην υποσημείωση (9) η πρώτη φράση και η πρώτη περίπτωση αντικαθίστανται από το ακόλουθο κείμενο:
«Τα ακόλουθα στοιχεία πρέπει να παρέχονται ως εξής:
- έκδοση πιστοποιητικών εισαγωγής για το υβρίδιο αραβοσίτου ανά 100 kg,
- έκδοση πιστοποιητικών εισαγωγής για το υβρίδιο σόργου κατά το μήνα . . . ανά 100 kg».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 1988.

Labels: 12
6